 Doi politicieni s-au luat la bătaie în direct, într-o emisiune TV. Incidentul s-a încheiat cu intervenția ambulanței.
Doi politicieni s-au luat la bătaie în timpul unei emisiuni TV din Republica Moldova. Altercația a izbucnit după ce unul din ei l-a numit pe celălalt "lepădătură“. Incidentul s-a încheiat cu intervenția ambulanței pentru unul din ei.
Doi politicieni s-au luat la bătaie, în direct, în timpul unei emisiuni difuzate de un post TV din Republica Moldova, scrie TV8.Altercația a izbucnit după ce membrul Partidului Schimbării, Sergiu Tofilat, l-a numit "lepădătură“ pe fostul vice-ministru de Interne, Ghenadie Cosovan. Totul, după o ceartă între cei doi.Ulterior, Ghenadie Cosovan l-a stropit cu apă pe membrul Partidului Schimbării, iar conflictul a continuat cu o bătaie: Sergiu Tofilat l-a luat la pumni pe Ghenadie Cosovan, l-a strâns de gât și l-a doborât la pământ.Unul dintre invitații prezenți în platou, fostul primar al Chișinăului, Dorin Chirtoacă, a scris pe Facebook că a intervenit și ambulanța, pentru a-i acorda îngrijiri lui Ghenadie Cosovan.